b"\n_START_ARTICLE_\nRadiolari\n_START_SECTION_\nDescripci\xc3\xb3\n_START_PARAGRAPH_\nEls radiolaris tenen molts pseud\xc3\xb2podes suportats per microt\xc3\xbabuls anomenats axopodis, que els ajuden en la flotaci\xc3\xb3. El nucli cel\xc2\xb7lular i la majoria dels altres org\xc3\xa0nuls es troben en l'endoplasma, mentre que l'ectoplasma est\xc3\xa0 ple de vacuoles i de gotes de l\xc3\xadpids. Sovint contenen algues en simbiosi, especialment Zooxanthellae, les quals produeixen la majoria de l'energia que li cal a la c\xc3\xa8l\xc2\xb7lula. Una organitzaci\xc3\xb3 semblant es troba a Heliozoa._NEWLINE_La classe principal de Radiolaris \xc3\xa9s Polycystinea, amb esquelets silicis i a aquest grup hi pertanyen la majoria dels f\xc3\xb2ssils. Una altra classe \xc3\xa9s Acantharea, amb esquelets fets de sulfat estr\xc3\xb2ncic. Radiolaria inclou tamb\xc3\xa9 el g\xc3\xa8nere Sticholonche, que no t\xc3\xa9 esquelet intern i que a vegades ha estat considerat un heliozou._NEWLINE_Hi ha radiolaris que semblen poliedres regulars.\n_START_SECTION_\nRadiolaris de Haeckel\n_START_PARAGRAPH_\nEl bi\xc3\xb2leg alemany Ernst Haeckel realitz\xc3\xa0 dibuixos molt atractius de Radiolaria, Foraminifera i Diatomea ajudant a popularitzar aquests protozous entre els microscopistes de l'\xc3\xa8poca victoriana."